Далей быў марудны перапынак. Гледачы чакалі, калі падрыхтуецца наступны калектыў. Нарэшце, Юры Выдронак запрасіў на сцэну гурт Дзівасіл, якому адразу ж уручыў прыз у намінацыі “Фольк-лірыка”. На сцэне было ўсяго тры ўдзельнікі – вакалістка, гітарыст і бубнач. Іх музыка адрозьнівалася прастатой і лёгкасьцю гучаньня. Такі фолк-эмбіент з элементамі джазу. Гітарыст умела імправізаваў і карыстаўся эфектамі, якія ў сукупнасьці са сьціплым, але надта прыгожым голасам выкалісткі надавалі музыцы нейкую зачараванасьць.Такую музыку лёгка можна слухаць дома для рэлаксу. Яна не прымушае да нейкіх роздумаў. Проста слухай і атрымлівай асалоду!